पाएं अपने शहर की ताज़ा ख़बरें और फ्री ई-पेपरडाउनलोड करें
काेविड अस्पताल सांवली में मरीजों को बेड नहीं मिल पा रहे हैं। ऐसे में अब प्रशासन ने नए कोविड सेंटर बनाने का फैसला किया है। कलेक्टर आवास पर हुई मीटिंग में फैसला लिया गया कि हर तहसील मुख्यालय पर कोविड सेंटर शुरू किए जाएंगे। मरीजों को ऑक्सीजन बेड के लिए सांवली तक नहीं आना पड़ेगा। सबसे पहले नीमकाथाना व अजीतगढ़ जिला अस्पताल और जाजोद, खंडेला और फतेहपुर सीएचसी को कोविड सेंटर में तब्दील किया जाएगा।
कलेक्टर अविचल चतुर्वेदी ने बताया कि सांवली में बेड फुल होने के कारण एसके अस्पताल में बेड की व्यवस्था की गई थी, लेकिन अब वहां भी बेड फुल होने लगे हैं। इसलिए जिले में मौजूद सीएचसी, पीएचसी एवं सब डिस्ट्रिक अस्पतालों में ही कोरोना संक्रमित के इलाज के लिए ऑक्सीजन सहित अन्य सुविधा उपलब्ध कराने का फैसला लिया गया है।
नए कोविड सेंटर में अगले एक-दो में ही कोरोना मरीजों को भर्ती कर इलाज शुरू कर दिया जाएगा। नीमकाथाना सब डिस्ट्रिक्ट हॉस्पिटल में ऑक्सीजन प्लांट और ऑक्सीजन बेड हैं। वहां संक्रमितों का उपचार किया जा रहा है तो ऐसे में वहां बेड की संख्या बढ़ाई जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn